7. Forslag til "Lokalplan nr. 424 Udvidelse af erhvervsområde syd for Trigevej i [adresse] og 
tillæg nr. 17 til Kommuneplan 2021-32" (Åben)
Tidl. politisk behandling PL-U, 16.01.2023, pkt. 2
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 424 Udvidelse af 
erhvervsområdet syd for Trigevej i [adresse] og tillæg nr. 17 til Kommuneplan 2021-32” 
med henblik på, at planforslagene efterfølgende fremlægges i offentlig høring. 
Lokalplanforslaget tager udgangspunkt i Byrådets ønske om at kunne imødekomme efterspørgslen efter 
erhvervsgrunde med en gunstig placering tæt på E45. 
Lokalplanforslaget omfatter et areal, der er kommuneplanlagt til erhvervsformål mellem [adresse] og 
Trigevej i [adresse].
Formålet med lokalplanen er at muliggøre anvendelse af området til erhvervsformål som 
servicevirksomheder, kontorerhverv, administration, forskning- og uddannelsesrettede funktioner samt 
særligt facadeorienterede virksomheder.
Der må opføres og indrettes e-handelsvirksomheder med lagerfaciliteter. I tilknytning til e-
handelsvirksomhederne må der indrettes en udvalgsvarebutik med et butiksareal på maksimum 250 m².
Formålet er desuden at give mulighed for at opføre byggeri til indendørs sports- og idrætsanlæg som fx 
skatehal og padelhal, og mindre anlæg til udendørs sports- og idrætsformål i områdets sydlige del. 
Anvendelsen til sports- og idrætsformål vil forudsætte, at eksisterende og kommende omkringliggende 
erhverv ikke bliver pålagt yderligere begrænsninger på deres drift.
Områdets sydlige del må endvidere anvendes til mindre håndværks- og produktionsvirksomheder i 
miljøklasse 1-3.
VURDERING
Forslaget til lokalplan følges af ”Forslag til tillæg nr. 17 til Kommuneplan 2021-32”.
Lokalplanområdet ligger aktuelt i rammeområde 5.ER.3, der udlægger området til erhvervsformål i 
forskellige anvendelseskategorier og miljøklasse 1-6. 
Med kommuneplantillægget ændres rammens afgrænsning, og der gives mulighed for lettere erhvervstyper 
som servicevirksomheder, kontorerhverv, administration, forskning- og uddannelsesrettede funktioner samt 
særligt facadeorienterede virksomheder. Endvidere gives der mulighed for håndværks- og 
produktionsvirksomheder. Af hensyn til det kommende boligområde nord for [adresse] skal alle virksomheder 
ligge indenfor miljøklasse 1-3.
Byråd
29. august 2023  19:00
[adresse]: EMN-2023-01538
Dok-ID: 3555284
Sagsbehandler: gsmi
Kommuneplantillægget viderefører desuden mulighed for, at der må opføres og indrettes e-
handelsvirksomheder med lagerfaciliteter. Der må indrettes en udvalgsvarebutik med et butiksareal på 
maksimum 250 m² i tilknytning til e-handelsvirksomheden.
Erhvervstyperne vil harmonere med det kommende boligområde i [adresse].
Kommuneplantillægget giver også mulighed for at anvende den sydlige del af rammeområdet til sports- og 
idrætsformål. 
Med kommuneplantillægget øges det maksimale etageantal fra 2,5 til 3 etager. Den maksimale 
bygningshøjde fastlægges til 12,5 meter, med mulighed for, at kommunen kan godkende at enkelte 
bygningsdele kan opføres i en højde på op til 15 m.
Lokalplanen viderefører herudover de bebyggelsesregulerende bestemmelser, der gælder for størstedelen 
af Søften Erhverv, hvor den maksimale bebyggelsesprocent vil blive fastlagt til 50 % af den enkelte grund, 
og den maksimale andel af grundarealet, der må bebygges, bliver 40 %.
Når den eksisterende anvendelse som boligejendom på [adresse] ophører, skal ejendommen anvendes 
i overensstemmelse med lokalplanen, der udlægger den til erhvervsformål. 
Lokalplanområdet disponeres omkring en ny gennemgående vej, der tilsluttes Christina Knudsen, og den del af 
Trigevej, der også er adgangsvej til [adresse] 20 (Noah Friis m.fl).
Omkring Christina Knudsen udlægges et nyt vejtracé, der muliggør, at Alfa kan forlænges til [adresse] med et 
tværprofil som den eksisterende Alfa, inklusiv plads til cykelsti og fortov. Vejudlægget sikrer også plads til, 
at der kan etableres anlæg til håndtering af klimaregn i et bælte mellem erhvervsparcellerne og 
vejanlægget.
Tilkørsel til de enkelte erhvervsgrunde må kun ske fra den nye gennemgående vej. 
Ølstedvej udlægges som dobbeltrettet fællessti, der sikrer let adgang til erhvervsområdet fra [adresse] og 
[adresse] for bløde trafikanter. Vejmatriklen for [adresse] udvides med 10 meter langs det nordlige 
skel, hvor en del af vejmatriklen udlægges til anlæg til vandhåndtering og beplantning.
Ølstedvej vil forsat skulle anvendes som adgangsvej til ejendommen [adresse], så længe anvendelsen til 
boligformål opretholdes. 
Hvis ejendommen på sigt tages i anvendelse til erhvervsformål og eventuelt indgår i en af de tilstødende 
erhvervsejendomme syd for [adresse], vil vejbetjening skulle ske via erhvervsområdet ved Rho.
En udvidelse af vejudlægget til [adresse] i øst-vestgående retning sikrer plads til en udvidelse af vejen samt 
anlæg til håndtering af regnvand fra en mindre del af lokalplan-området. 
Den grønne karakter, der er særlig for Søften Erhverv, sikres også i lokalplanen med udlæg af imagearealer 
og arealer til beplantningsbælter i naboskel mellem grundene. Imagearealer udelades dog der, hvor der 
udlægges arealer till håndtering af klimaregn langs vejene.
Imagearealer skal have en åben, grøn karakter, og kan beplantes med solitære eller grupper af 
egnskarakteristiske træer og buske. 
Lokalplanen fastlægger minimumgrundstørrelser for at sikre en ensartethed og visuel sammenhæng med 
det eksisterende erhvervsområde. Derudover fastlægges en minimumfacadelængde på byggerier langs 
Trigevej for at sikre, at bygningsvolumener vil fremstå med en vis ensartethed.
Lokalplanen giver mulighed for, at grunde syd for den nye gennemgående vej kan udstykkes i mindre 
størrelser, der passer til fx nyopstartede kontorerhverv, der ønsker at placere sig sammen med lignende 
erhverv. Det vil være et krav, at de mindre grunde placeres sammen minimum i par, men gerne flere 
sammen, og at der omkring grundene etableres afskærmende beplantning udover beplantningsbælter i 
naboskel. 
I lighed med de øvrige lokalplaner for erhvervsområdet, indeholder lokalplanen et krav om, at bebyggelse 
og disponering af grunden godkendes jf. Favrskov Kommunes ”Arkitekturgodkendelse for erhvervsbyggeri”.
ØKONOMI
Vedtagelse af lokalplanen medfører udgifter til byggemodning og drift af vej- og stianlæg samt indtægter 
fra salg af arealerne, som er kommunalt ejet. Der vil blive fremlagt separate sager herom til politisk 
behandling.
Lokalplanområdet er beliggende i landzone og overføres ved lokalplanens endelige vedtagelse til byzone.
INDDRAGELSE
Borgerinddragelse og kommunikation om lokalplanforslaget og forslag til kommuneplantillæg nr. 17 sker 
efter reglerne i planloven. Det er et selvstændigt mål med planloven, at offentligheden i videst muligt omfang 
inddrages i planlægningsarbejdet.
Lokalplanforslaget og forslag til kommuneplantillæg nr. 1 skal efter godkendelse offentliggøres ved 
annoncering på kommunens hjemmeside med en indsigelsesfrist, som Teknik og Miljø anbefaler fastlagt til 
otte uger.
INDSTILLING
Direktøren for Teknik og Miljø indstiller til Byrådet:
1.
At ” Forslag til lokalplan nr. 424 Udvidelse af erhvervsområdet syd for Trigevej i [adresse] og tillæg nr. 
17 til Kommuneplan 2021-32” godkendes og fremlægges i offentlig høring i otte uger.
BESLUTNING
Plan- og Landdistriktsudvalget, 10. august 2023:
Fraværende: Ingen
Indstilles godkendt.
Økonomiudvalget, 15. august 2023:
Fraværende: Ingen
Indstilles godkendt.
Byråd, 29. august 2023:
Fraværende: Birgit Jakobsen, Marcus Lassen
Godkendt. 
Bilag
1.
Forslag til lokalplan nr. 424 Udvidelse af erhvervsområde syd for Trigevej i [adresse] (3564869)
2.
Forslag til tillæg nr. 17 til Kommuneplan 2021-32 Søften Erhverv (3558163)
3.
Understøttelse af FN's verdensmål (3555383)
